פיטר ביינרט

פיטר אלכסנדר ביינרט (באנגלית: Peter Alexander Beinart; נולד בשנת 1971) הוא עיתונאי, סופר ומרצה יהודי אמריקאי. ביינרט נולד בקיימברידג' לג'וליאן ביינרט, שהיה בעבר פרופסור לארכיטקטוריה במכון הטכנולוגי של מסצ'וסטס (MIT), ולדורין (לבית פינאר), סוכנת נדל"ן, ובעבר מנהלת סדרת סרטי הקולנוע של אוניברסיטת הרווארד, בבית הספר לממשל ע"ש ג'ון קנדי. הוריו היגרו לארצות הברית מדרום אפריקה, הורי אביו היו מליטא. אבי אמו היה מרוסיה, ואם אמו ממצרים. אביו החורג הוא מבקר התיאטרון והמחזאי רוברט ברוסטין. למד בבית הספר "ניקולאס" בקיימברידג'. קיבל תואר ראשון בהיסטוריה ובמדע המדינה מאוניברסיטת ייל, שם היה גם חבר "האיחוד הפוליטי ייל". הוא קיבל תואר שני ביחסים בינלאומיים מאוניברסיטת אוקספורד שבאנגליה. בשנת 1995 החל לעבוד כעורך במגזין "ניו ריפבליק". בשנת 1999, כשהוא בן 28, מונה לעורך הראשי ושימש בתפקיד זה עד שנת 2006. בין השנים 2007 ל-2009 היה עמית בכיר במועצה ליחסים בינלאומיים (Council on Foreign Relations). כיום כותב ביינרט בעבור הבלוג הפוליטי "The Daily Beast" ומשמש כמרצה לתקשורת ומדעי המדינה באוניברסיטה העירונית של ניו יורק. מאמריו הופיעו ב"טיים מגזין", ב"ניו יורק טיימס" וב-The New York Review of Books. החל מינואר 2014 הוא משמש כפרשן בכיר בעיתון "הארץ". ביינרט מזוהה עם האגף השמאלי הליברלי ביהדות ארצות הברית, וידוע בביקורתו על מדיניות ההתנחלויות ועל מדיניות ממשלת נתניהו. באוגוסט 2018, כשבא עם משפחתו לטיול בת מצווה בישראל, הוא עוכב ותושאל בכניסה לנתב"ג לגבי עמדותיו הפוליטיות, פעילותו בארגוני שמאל, והשתתפותו בהפגנות. לאחר שפרסם זאת במגזין היהודי-אמריקני "פורוורד", נמסר מלשכת ראש הממשלה נתניהו ש"מדובר בטעות מנהלית". גם השב"כ התנצל. ביינרט עצמו כינה את ההתנצלות "חלולה", אמר שנתניהו "חצי התנצל", והוסיף: "אקבל את ההתנצלות, כשהוא יתנצל בפני כל הפלסטינים והפלסטינים-אמריקנים שכל יום סובלים מצבים גרועים יותר". בשנת 2003 נישא לעורכת הדין דיאנה (רובין) הרטסטיין. הם גרים עם שני ילדיהם בניו יורק, והילדים לומדים בבית ספר יהודי. ביינרט שומר כשרות ומבקר בבית הכנסת. Peter Beinart, The Good Fight: Why Liberals--and Only Liberals--Can Win the War on Terror and Make America Great Again, HarperCollins, May 2006, ISBN 978-0060841614 Peter Beinart, The Icarus Syndrome: A History of American Hubris, HarperCollins, June 1, 2010, ISBN 978-0061456466 מדיה וקבצים בנושא פיטר ביינרט בוויקישיתוף אתר האינטרנט הרשמי של פיטר ביינרט פיטר ביינרט, ברשת החברתית אקס (טוויטר) מאמריו של ביינרט, באתר דה דיילי בסט נטשה מוזגוביה, "פיטר ביינרט, יהודי אמריקה מתביישים בישראל?", באתר הארץ, 30 במאי 2010 עפרי אילני, העיתונאי פיטר ביינארט מבקש להבהיר שאנחנו ממש לא מבינים מה קורה באמריקה, באתר הארץ, 9 ביולי 2010 חמי שלו, נביא זעם יהודי על ההדסון, באתר הארץ, 23 במרץ 2012 העיתונאי היהודי שרוצה להציל אותנו: "ספינה טובעת שמנהיגיה גזענים", באתר TheMarker‏, 15 באפריל 2012 טל שניידר, ‏"לא חשבתי שאי פעם אחשוש ללכת עם כיפה במנהטן", באתר גלובס, 20 בינואר 2020 צביקה קליין, ‏"לא מאמין במדינה יהודית אבל עדיין ציוני", בעיתון מקור ראשון, 19 ביולי 2020 "Peter Beinart to join Haaretz as senior columnist". Haaretz. 4 בנובמבר 2013. נבדק ב-5 בנובמבר 2013. {{cite news}}: (עזרה) טל שלו‏, עיתונאי יהודי-אמריקני עוכב בנתב"ג; נתניהו ביקש הבהרה משב"כ, באתר וואלה, 13 באוגוסט 2018 יעקב אילון‏, העיתונאי שעוכב בנתב"ג לוואלה! NEWS: "התנצלות נתניהו חלולה", באתר וואלה, 14 באוגוסט 2018 נחום ברנע, לעבור את השב"כ בשלום, באתר ynet, 16 באוגוסט 2018 "ארוחת בוקר עם פיטר ביינרט", באתר ישראל היום, 15 במאי 2012